
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηοη διατάξεων του Κανονισμού «Περί προϋ¬ 
ποθέσεων παροχής κατοικίας και δανείων υπό του 

ΟΕΚ».. 

Προϋποθέσεις ίδρυσης και λειτουργίας Στέγης Αυτό¬ 
νομης Διαβίωσης Ατόμων με Ειδικές Ανάγκες κερ¬ 
δοσκοπικού ή μη χαρακτήρα. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 50614 (1) 

Τροποποίηοη διατάξεων του Κανονισμού «Περί προϋπο¬ 
θέσεων παροχής κατοικίας και δανείων υπό του ΟΕΚ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις των άρθρων 2, 4 και 6 του Ν. Δ/τος 
2963/54 «Περί ιδρύσεως Αυτονόμου Οργανισμού Εργατι¬ 
κής Κατοικίας». 

2) Τις διατάξεις του Κανονισμού «Περί προϋποθέσεων 
παροχής κατοικίας και δανείων υπάτου Ο.Ε.Κ.». 

3) Τις αποφάσεις που πήρε το Διοικητικό Συμβούλιο του 
Οργανισμού Εργατικής Κατοικίας (Ο.Ε.Κ.) κατά τις συνε¬ 
δριάσεις του αριθ. 35 της 6.6.1996, 38 της 17.6.1996, 48 
της 1.8.1996 ,50 της 8.8.1996,51 της 22.8.1996 και 52 της 

27.8.1996 και τις υπέβαλε με τα αριθ. 26417/ 3689/ 

9.8.1996 και 26891/3977/29.8.1996 έγγραφα του Ο.Ε.Κ. 

4) Το άρθρο 27 του Ν. 2081/1992 και 29Α του Ν. 
1558/1985 και το γεγονός ότι από τις διατάξεις της από¬ 
φασης αυτής δεν προκαλείται δαπάνη εις βάρος του προ¬ 
ϋπολογισμού του Ο.Ε.Κ., αποφασίζουμε: 

Κυρώνουμε τις αποφάσεις του Δ.Σ. του Ο.Ε.Κ. που πή¬ 
ρε στις συνεδριάσεις του αριθ. 35/96,38/96,48/96,51/96 
και 52/96 και εγκρίνουμε στον Κανονισμό «Περί προϋπο¬ 
θέσεων παροχής κατοικίας και δανείων υπό του Ο.Ε.Κ.», 
να τροποποιηθούν τα άρθρα 4, 5 και 31 αυτού, όπως πα¬ 
ρακάτω: 

Άρθρο 4 

Ασφαλιστικές προϋποθέσεις 
1. Η ιδιότητα του ασφαλισμένου εργατοϋπαλλήλου, για 


να χαρακτηρισθεί δικαιούχος της οτεγαστικής συνδρο¬ 
μής του ΟΕΚ, υποδεικνύεται με την πραγματοποίηση μέ¬ 
σα στα όρια της επικράτειας μέχρι την έναρξη της προθε¬ 
σμίας υποβολής αιτήσεως για στεγαστική συνδρομή των 
παρακάτω ημερών εργασίας σε ασφάλιση οργανισμού 
κύριας ασφάλισης μισθωτών: 

α) Τριών χιλιάδων (3.000) τουλάχιστον ημερών εργα¬ 
σίας, αν είναι μεμονωμένα άτομα κατά τα οριζόμενα στην 
Υ.Α. 51459/81. 

β) Δύο χιλιάδων εξακοσίων (2.600) τουλάχιστον ημε¬ 
ρών εργασίας, αν ο εργατοϋπάλληλος είναι έγγαμος. 

γ) Δύο χιλιάδων (2.000) τουλάχιστον ημερών εργασίας, 
αν ο εργατοϋπάλληλος, προστατεύει 1 παιδί. 

δ) Χιλίων οκτακοσίων (1.800) τουλάχιστον ημερών ερ¬ 
γασίας, αν ο εργατοϋπά^ηλος, προστατεύει 2 παιδιά. 

ε) Χιλίων εξακοσίων (1.600) τουλάχιστον ημερών εργα¬ 
σίας, αν ο εργατοϋπάλληλος, προστατεύει τρία (3) παι¬ 
διά. 

στ) Χιλίων τριακοσίων (1.300) τουλάχιστον ημερών ερ¬ 
γασίας, αν ο εργατοϋπάλληλος, προστατεύει τέσσερα (4) 
παιδιά ή είναι τυφλός. 

ζ) Χιλίων εξακοσίων (1.600) τουλάχιστον ημερών ερ¬ 
γασίας, αν οι εργατοϋπάλληλοι τέλεσαν το γάμο τους, 
μέσα στα δύο (2) τελευταία ημερολογιακά έτη μέχρι την 
εξαγγελία του δανειοδοτικού προγράμματος εφ’ όσον 
κανείς από τους δύο δεν έχει υπερβείτο 35ο έτος της η¬ 
λικίας. 

η) Χιλίων (1.000) τουλάχιστον ημερών εργασίας, αν ο 
εργατοϋπάλληλος προστατεύει πέντε (5) έως εννέα (9) 
παιδιά και 

θ) Εννιακοσίων (900) τουλάχιστον ημερών εργασίας, αν 
ο δικαιούχος, προστατεύει δέκα (10) παιδιά και πάνω. 

ι) Οι εργατοϋπάλληλοι που κατοικούν στους νομούς 
Ξάνθης, Ροδόπης, Έβρου για να είναι δικαιούχοι δανείων 
αυτοστεγάσεως, απαιτείται να έχουν πραγματοποιήσει 
1.200 ημέρες εργασίας εάν είναι έγγαμοι με 1 και 2 προ- 
στατευόμενα παιδιά, 800 ημέρες εργασίας εάν είναι έγ¬ 
γαμοι με 3 και άνω προστατευόμενα παιδιά και 1.000 ημέ¬ 
ρες εργασίας εάν είναι νιόπαντρα ζευγάρια, κατά την έν¬ 
νοια της περίπτωσης ζ. 

ια) Οι εποχιακώς εργαζόμενοι, συμπεριλαμβανομένων 
και των οικοδόμων, για να είναι δικαιούχοι οιασδήποτε 
μορφής στεγαστικής συνδρομής απαιτείται να έχουν 
πραγματοποιήσει 1.500 ημέρες εργασίας αν είναι έγγα¬ 
μοι με 1 και 2 προστατευόμενα παιδιά, 1.300 ημέρες ερ¬ 
γασίας αν είναι έγγαμοι με 3 προστατεύομενα παιδιά, 

1.100 ημέρες εργασίας αν είναι έγγαμοι με 4 προστατευ- 
όμενα παιδιά, 900 ημέρες εργασίας αν είναι έγγαμοι με 5 

και άνω προστατευόμενα παιδιά. 

ιβ) Σε περίπτωση που δικαιούχος του ΟΕΚ είναι άγαμος 
μητέρα και προστατεύει παιδί σύμφωνα με τις διατάξεις 
του άρθρου 5 του παρόντος Κανονισμού, απαιτείται να έ¬ 
χει πραγματοποιήσει 900 τουλάχιστον ημέρες εργασίας 
σε ασφάλιση. 

Για την συμμετοχή σε κλήρωση εργατικής κατοικίας 
στους εργατοϋπαλλήλους των περιπτώσεων ζ, ι και ιβ α¬ 
παιτούνται οι γενικές ασφαλιστικές προϋποθέσεις του 
παρόντος. 

Από τις παραπάνω ημέρες εργασίας σε ασφάλιση, πρέ¬ 
πει να έχουν πραγματοποιηθεί τουλάχιστον εβδομήντα 
πέντε (75} σε καθένα από τα τρία τελευταία ημερολογια¬ 
κά χρόνια, τα προηγούμενα του χρόνου υποβολής της αι- 
τήσεως στεγαστικής συνδρομής για να θεμελιώνεται δι¬ 
καίωμα υποβολής. Αν ο εργατοϋπάλληλος δεν έχει πραγ¬ 
ματοποιήσει τα εβδομήντα πέντε (75) απαιτούμενα 
ημερομίσθια σε ένα από τα τρία (3) τελευταία χρόνια έχει 
το δικαίωμα να ζητήσει με αίτησή του από τον ΟΕΚ, να ε¬ 
ξαγοράσει μέχρι τα εβδομήντα πέντε (75) από τα ημερο¬ 
μίσθια που του λείπουν, εφόσον το σύνολο των ημερομι¬ 
σθίων είναι τουλάχιστον αυτό που απαιτείται σύμφωνα με 
την κατηγορία στην οποία ανήκει κατά την παρ. 1 του πα¬ 
ρόντος. Η εξαγορά αυτή υπολογίζεται με βάση τις απο¬ 
δοχές που αντιστοιχούν στην VI ασφαλιστική κλάση του Γ 
ΚΑ. 

2. ΟΓΕλληνες εργατοϋπάλληλοι που εργάστηκαν στο ε¬ 
ξωτερικό σε ελληνικές τεχνικές επιχειρήσεις πριν την διε¬ 
νέργεια της απογραφής και έχουν πραγματοποιήσει μέ¬ 
σα στα όρια της Επικράτειας τα ημερομίσθια της κατά την 
παρ. 1 κατηγορίας τους, αλλά δεν έχουν πραγματοποιή¬ 
σει από εβδομήντα πέντε (75) ημερομίσθια στην Ελλάδα 
σε καθένα από τα τρία τελευταία χρόνια προ της απογρα- 
φής, μπορούν να εξαγοράσουν όποια ημερομίσθια τους 
λείπουν από τα τρία αυτά χρόνια, εξοφλώντας ταυτόχρο¬ 
να και τις υπέρ ΟΕΚ οφειλόμενες εισφορές, με βάση την 
ίδια παραπάνω ασφαλιστική κλάση του ΙΚΑ. 

Οι εργατοϋπάλληλοι αυτοί πρέπει να εργάζονται μέσα 
στα όρια της Επικράτειας κατά το χρόνο της απογραφής. 

3. Οι συνταξιούχοι λόγω γήρατος δικαιούνται στεγαστι- 
κής συνδρομής, αρκεί να έχουν πραγματοποιήσει τα βα¬ 
σικά ημερομίσθια της κατά την παρ. 1 κατηγορίας τους 
και να έχουν καταβάλει τις άνω υπέρ ΟΕΚ εισφορές. 

Κατ' εξαίρεση οι συνταξιούχοι λόγω αναπηρίας με πο¬ 
σοστό 67% και άνω και οι συνταξιούχοι λόγω θανατηφό¬ 
ρου εργατικού ατυχήματος, δικαιούνται στεγαστικής 
συνδρομής ανεξάρτητα από αριθμό ημερομισθίων, αρκεί 
όμως στα πραγματοποιηθέντα να έχουν καταβληθεί ει¬ 
σφορές υπέρ ΟΕΚ. 

Οι συνταξιούχοι λόγω θανάτου, δικαιούνται στεγαοτι- 
κής συνδρομής, αρκεί ο θανών δικαιούχος να είχε πραγ¬ 
ματοποιήσει τα ημερομίσθια της κατηγορίας του. 

4. Για το χρόνο της στράτευσης και εφόσον αυτή πραγ¬ 
ματοποιηθεί μετά την υπαγωγή του εργατοϋπαλλήλου 
στην ασφάλιση, ως ημέρες εργασίας υπολογίζονται στην 
ασφάλιση ανά δέκα (10) για κάθε μήνα στράτευσης και 
μόνο εφόσον αυτές απαιτούνται για συμπλήρωση είτε 
των συνολικών ημερομισθίων της κατηγορίας τους είτε 
των εβδομήντα πέντε (75) για κάθε χρόνο. 

5. Οι ημέρες επιδότησης λόγω ανεργίας ή ασθένειας ή 
κυήσεως και λοχείας υπολογίζονται ως ημέρες στην α¬ 
σφάλιση. 

6. Σε περίπτωση που κανείς από τους δύο συζύγους δεν 


έχει πραγματοποιήσει τις ημέρες εργασίας που απαιτού¬ 
νται για την συμμετοχή τους στα στεγαστικά προγράμμα- 
τατου ΟΕΚ, κατάτα οριζόμενα στηνπαρ. 1 τουπαρό\^ος, 
τότε συνυπολογίζονται και οι ημέρες εργασίας του ή της 
συζύγου, εφ’ όσοντο σύνολό τους υπερβαίνειτο 50%των 
απαιτουμένων ημερομισθίων της κατηγορίας στην οποία 
ανήκουν. 

7. Κατά την επιλογή των δικαιούχων για δανειοδότηση 
και την κατάταξή τους σε κατηγορίες για κλήρωση εργα¬ 
τικών κατοικιών συνυπολογίζονται και οι ημέρες εργα¬ 
σίας που πραγματοποιήθηκαν σε ασφάλιση, κατά την έν¬ 
νοια της παρ. 1 του παρόντος, από τον ή την σύζυγο είτε 
βρίσκεται εν ζωή είτεπέθανε, με την προϋπόθεση ότι ο αϊ¬ 
τών δικαιούχος έχει πραγματοποιήσει τις ημέρες εργα¬ 
σίας που απαιτούνται, κατά τα οριζόμενα στην παρ. 1, για 
την κατηγορία στην οποία ανήκει. 

Άρθρο 5 

Προστατευόμενα μέλη 

1. Ως μέλη οικογένειας εννοούνται αυτά που συγκατοι¬ 
κούν με τον δικαιούχο κατά τρόπο μόνιμο, με τις παρακά¬ 
τω προϋποθέσεις και διακρίσεις: 

α) Ο σύζυγος και η σύζυγος. 

β) Τα άγαμα παιδιά, τα γεννημένα σε γάμο ή χωρίς γά¬ 
μο γονιών, ή νομιμοποιηθέντα ή αναγνωρισθέντα ή τέκνα 
του άλλου συζύγου μέχρι να συμπληρώσουν το 21ο έτος 
της ηλικίας τους. 

γ) Οι άγαμοι, ορφανοί και από τους 2 γονείς εγγονοί και 
αδελφοί μέχρι να συμπληρώσουν το 21 ο έτος της ηλικίας 
τους. 

δ) Τα παιδιά που βρίσκονται σε χηρεία και τα διαζευγ¬ 
μένα μέχρι να συμπληρώσουν το 21ο έτος της ηλικίας 
τους, εφ’ όσον δεν είναι τα ίδια δικαιούχοι ώστε να έχουν 
το δικαίωμα υποβολής αίτησης στεγαστικής συνδρομής 
και δεν έχουν δικό τους εισόδημα. 

Σε αυτή την περίπτωση δεν αναγνωρίζονται ως προ¬ 
στατευόμενα μέλη, τα τυχόν αποκτηθέντα παιδιά τους. 

Τα παραπάνω όρια ηλικίας δεν ισχύουν εάν τα παιδιά, 
εγγονοί, προγονοί και αδελφοί σπουδάζουν σε Ανώτατες 
ή Ανώτερες ή μεταλυκειακές Κρατικές σχολές, αλλά πα- 
ρατείνονται μέχρι να τελειώσουν οι σπουδές, πάντως όχι 
πέραν του 25ου έτους της ηλικίας τους ή είναι ανίκανα για 
κάθε εργασία, χωρίς περιορισμό στο όριο ηλικίας, εφό¬ 
σον η ανικανότητα αυτή διαπιστώνεται από την Υγειονο¬ 
μική Υπηρεσία του Ασφαλιστικού Οργανισμού που είναι 
ασφαλισμένος ο δικαιούχος. 

2. Τα οριζόμενα στις προηγούμενες παραγράφους του 
παρόντος άρθρου κρίνονται κατά τον χρόνο υποβολής 
της αιτήσεως για στεγαστική συνδρομή. 

3. Για τις περιπτώσεις που δεν προ βλέπονται στις ανω¬ 
τέρω διατάξεις, δύναταιτο Δ.Σ.-ΟΕΚ να αποφασίζει κατά 
πλειοψηφία των 2/3 των παρευρισκομένων μελών του. 

Άρθρο 31 

1. Σε ιδιαίτερα εξαιρετικές περιπτώσεις έντονης κοινω¬ 
νικής ή οικονομικής ανάγκης του δικαιούχου μπορεί να 
χορηγηθεί δάνειο αυτοστεγάσεως ή αγορασμένη από 
τον ΟΕΚ κατοικία ή διαμέρισμα εφ’ όσον μπορούν να ε- 
ξευρεθούν τέτοια στην περιοχή κατοικίας του δικαιού¬ 
χου, ανάλογα με απόφαση του Δ.Σ.-ΟΕΚ κατά παρέκκλι- 
σητωνδιατάξεων4,5,6,9,11,12,19,28,29 και 32 του Κα- 
νονισμού/ΟΕΚ. 

Αναγκαία προϋπόθεση είναι ο δικαιούχος να έχει πραγ¬ 
ματοποιήσει 750 ημέρες εργασίας τουλάχιστον εάν είναι 

κάτοικος της τέως Διοικήσεως πρωτευούσης και του πο- 
λεοδομικού συγκροτήματος Θεσσαλονίκης, 500 ημέρες 
εργασίας δε αν είναι κάτοικος των λοιπών περιοχών της 
χώρας, εκτός εάν είναι οριστικά συνταξιούχος οπότε αρ¬ 
κεί η ιδιότητά του αυτή. 

Ο αριθμός των κατοικιών ή των διαμερισμάτων που θα 
παραχωρούνται στις ανωτέρω περιπτώσεις δεν μπορεί να 
είναι μεγαλύτερος των δέκα (10) κάθε χρόνο. 

Σε άγαμες μητέρες που προστατεύουν παιδί σύμφωνα 
με τις διατάξεις του άρθρου 5 του Κανονισμού, μπορεί το 
Δ.Σ.-ΟΕΚ με απόφασή του να τους χορηγήσει κατοικία ή 
διαμέρισμα ή στεγαστικό δικαίωμα, κατά παρέκκλιση των 
σχετικών διατάξεων του Κανονισμού, με την προϋπόθεση 
της πραγματοποίησης 900 ημερών εργασίας σε ασφάλι¬ 
ση. Κριτήρια επιλογής των δικαιούχων αυτής της κατηγο¬ 
ρίας είναι ο αριθμός των παιδιών και το καθαρό οικογε¬ 
νειακό τους εισόδημα. Οι κατοικίες ή διαμερίσματα που 
θα παραχωρούνται δεν μπορεί να είναι περισσότερες των 
4 κάθε χρόνο. 

2. Οι πολύτεκνοι που προστατεύουν τέσσερα (4) παιδιά 
καιπάνωήπροστατεύουντρία (3) παιδιά έκτων οποίωντο 
ένα (1) έχει ποσοστό αναπηρίας 67% και πάνω ή δύο (2) 
προστατευόμενα μέλη τους έχουν ποσοστό αναπηρίας 
67% και πάνω, δικαιούνται άμεση στεγαστική συνδρομή, 
εφ' όσον πληρούν τις ασφαλιστικές και λοιπές προϋπο¬ 
θέσεις του παρόντος Κανονισμού, με μία από τις παρακά¬ 
τω μορφές στέγασης: 

α) Παραχώρηση κατοικίας, εφ’ όσον υπάρχει διαθέσιμη 
από τον Ο ΕΚ. 

β) Χορήγηση στεγαστικού δικαιώματος, εφ’ όσον δεν υ¬ 
πάρχει διαθέσιμη κατοικία, κατά τα οριζόμενα στην Υ.Α. 
50635/419Β/92. 

γ) Άτοκο δάνειο για ανέγερση κατοικίας σε ιδιόκτητο οι¬ 
κόπεδο. Το ύψος του ποσού του δανείου και οι λοιποί ό¬ 
ροι χορήγησης ορίζονται στην Υ.Α. 50686/ΦΕΚ 
869/Β/10.10.95. 

δ) Άτοκο δάνειο για αγορά κατοικίας. Το ύψος του πο¬ 
σού του δανείου είναι εκείνο που ορίζεται στις κοινές Υ¬ 
πουργικές Αποφάσεις, που καθορίζουν το ποσό των χο¬ 
ρηγούμενων εντόκων δανείων από τον ΟΕΚ. 

Οι δικαιούχοι της κατηγορίας αυτής δικαιούνται να υ¬ 
ποβάλουν σχετική αίτηση στον Οργανισμό οποτεδήποτε 
και κατά παρέκκλιση τυχόν θεσπισμένων ανατρεπτικών 
προθεσμιών. 

3. Οι βαριά κινητικά ανάπηροι - παραπληγικοί και ανε¬ 
ξάρτητα από την οικογενειακή τους κατάσταση θεμελιώ¬ 
νουν δικαίωμα στεγαστικής συνδρομής εφ’ όσον υποβάλ¬ 
λουν σχετική αίτηση σε οποιοδήποτε πρόγραμμα του Ορ¬ 
γανισμού, εάν έχουν συμπληρώσει τις απαιτούμενες 
ημέρες εργασίας όπως αυτές ορίζονται και στην παρ. 1 
του παρόντος και ανεξάρτητα από τον χρόνο συμπλήρω¬ 
σής τους. 

4. Το Διοικητικό Συμβούλιο του ΟΕΚ σε περιπτώσεις α¬ 
δυναμίας υποβολής αίτησης, μέσα στην προθεσμία συ¬ 
γκεκριμένου προγράμματος, δέχεται αιτήσεις και μετά τη 
λήξη της προθεσμίας που διαλαμβάνεται στην αντίστοιχη 
υπουργική απόφαση. 

5. Στις οικογένειες, που στερήθηκαν από εργατικό ατύ¬ 
χημα τον αρχηγό τους, εφ’ όσον έχουν ανήλικα τέκνα, πα¬ 
ρέχεται απ’ ευθείας από τον ΟΕΚ κατοικία ή διαμέρισμα, 
χωρίς να είναι απαραίτητη η διαδικασία κλήρωσης, εφ’ ό¬ 
σον οι προβλεπόμενες προϋποθέσεις συντρέχουν είτε 
στο θανόντα, είτε στον επιζώντα σύζυγο. 

Επίσης παρέχεται απ’ ευθείας από τον ΟΕΚ κατοικία ή 
διαμέρισμα και ανεξάρτητα από την διαδικασία κλήρω¬ 


σης σε ανήλικα ορφανά και από τους δύο γονείς, εφ’ όσον 
οι προβλεπόμενες προϋποθέσεις συνέτρεχαν σε ένα από 
αυτούς ή και στους δύο μαζί. 

6. Στους υπαλλήλους του ΟΕΚ που έχουν εξαετή υπη¬ 
ρεσία, δύναται να χορηγούνται δάνεια για απόκτηση πρώ¬ 
της κατοικίας κατά προτεραιότητα στα εκάστοτε εξαγγε- 
λόμενα δανειοδοτικά προγράμματα και μέχρι συνολικού 
ποσού ίσου προς το 2% του προϋπολογισμού του εκτε- 
λουμένου προγράμματος, εφ’ όσον πληρούν τις ασφαλι¬ 
στικές και λοιπές προϋποθέσεις και με σειρά προτεραιό¬ 
τητας μεταξύ των υπαλλήλων, επίτη βάσει κοινωνικών και 
οικονομικών κριτηρίων, τα οποία θα καθορίζονται με από¬ 
φαση του Δ.Σ.-ΟΕΚ. 

7. Το Δ.Σ.-ΟΕΚ με απόφασή του δύναται να χορηγεί ε- 
τησίως ποσοστό 10% επί του συνόλου των δανείων του 
προγράμματος ΕΣΑΚ που χορηγούνται κατ' έτος, σε δι¬ 
καιούχους με έντονες κοινωνικές ανάγκες κρίνοντας κα¬ 
τά περίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. Π4β/οικ. 4681 (2) 

Προϋποθέσεις ίδρυσης και λειτουργίας Στέγης Αυτόνο¬ 
μης Διαβίωσης Ατόμων με Ειδικές Ανάγκες κερδοσκο¬ 
πικού ή μη χαρακτήρα. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντες υπόψη: 

1. Τις διατάξεις του άρθρου 27 του Ν. 2081/91 όπου 
προστέθηκε το άρθρο 29Α στο Ν. 1558/85 «Κυβέρνηση 
και Κυβερνητικά Όργανα» (ΦΕΚ 137). 

2. Τις διατάξεις του Π.Διατάγματος 138/1992 «Οργανι¬ 
σμός του Υπουργείου Υγείας και Πρόνοιας» (ΦΕΚ 68 τ.Α') 
όπως τροποποιήθηκε και συμπληρώθηκε μεταγενέστε¬ 
ρα. 

3. Τις διατάξεις του Ν. 2240/1994 «Συμπλήρωση διατά¬ 
ξεων για τη Νομαρχιακή Αυτοδιοίκηση και άλλες διατά¬ 
ξεις» (ΦΕΚ 153 Α'). 

4. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την περιφέρεια και άλλες δια¬ 
τάξεις» (ΦΕΚ90Α'). 

5. Τις διατάξεις των παραγράφων 2 και 4 του άρθρου 1 
του Ν. 2345/12.101995 «Οργανωμένες υπηρεσίες παρο¬ 
χής προστασίας από φορείς κοινωνικής Πρόνοιας και άλ¬ 
λες διατάξεις» (ΦΕΚ 213/95 τ.Α'). 

6. Την αριθμ. ΔΥ3α/οικ. 158/26.1.96 κοινή απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας Φραγκλίνο Παπαδέλλη και Θεόδωρο Κοτσώνη» 
(ΦΕΚ 213/95 τ.Β'), όπως τροποποιήθηκε μεταγενέστερα. 

7. Τις αυξημένες ανάγκες φροντίδας και μέριμνας των 
Ατόμων με Ειδικές Ανάγκες και την έλλειψη οργανωμένων 
μονάδων φροντίδας τους, αποφασίζουμε: 

ΑΡΘΡΟ 1 

Ορισμός - Σκοπός - Παρεχόμενες Υπηρεσίες 

1. Στέγη Αυτόνομης Διαβίωσης Ατόμων με Ειδικές Ανά- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γκες (Σ.Α,Δ. - Α.Μ.Ε.Α.) είναι το σύνολο των χώρων που 
διατίθεται για διαβίωση ατόμων με ειδικές ανάγκες (νοη- 
τική υστέρηση, κινητικές ή αισθητηριακές αναπηρίες) τα 
οποία μπορούν να ζουν αυτόνομα αλλά χρήζουν απαραί¬ 
τητα βοηθητικών υπηρεσιών. 

Η Σ.Α.Δ. αποτελεί τμήμα δικτύου παροχής υπηρεσιών 
σε Α.Μ.Ε.Α., που σκοπό έχει την παροχή στέγης, υποστη- 
ριζόμενης με κάθε ειδική εξυπηρέτηση, απαραίτητη για 
την καλύτερη αυτοεξυπηρέτηση των φιλοξενουμένων. 

Ο θεσμός των Σ.Α.Δ. βασίζεται στην αρχή της ανεξάρ¬ 
τητης διαβίωσης και του αυτοκαθορισμού του κάθε ατό¬ 
μου σαν βασικό ανθρώπινο δικαίωμα, με στόχο την ανά¬ 
πτυξη των δεξιοτήτων και ικανοτήτων των Α.Μ.Ε.Α. ώστε 
να διαβιούν πιο αυτόνομα και ενεργά στο κοινωνικό και 
φυσικό περιβάλλον ανεξάρτητα από τον βαθμό της ανα¬ 
πηρίας, το φύλο, την ηλικία, την εθνική προέλευση, τη σε¬ 
ξουαλική προτίμηση ή το θρήσκευμά του, υποστηριζόμε- 
να στην εκπαίδευση και την επαγγελματική τους αποκα¬ 
τάσταση. 

Η Στέγη Αυτόνομης Διαβίωσης οφείλει υποχρεωτικά να 
παρέχει στους φιλοξενούμενούς της: 

• υγιεινή, άνετη και ασφαλή διαβίωση, σε (κέγη κατα¬ 
σκευασμένη σύμφωνα με τις οριζόμενες στο άρθρο 6, τε¬ 
χνικές προδιαγραφές για την κάλυψη των ειδικών ανα¬ 
γκών του χρήστη. 

• δυνατότητα αυτοεξυπηρέτησης και αυτοπροστασίας 
με την ανάπτυξη των απαραίτητων τεχνικών βοηθημάτων 
- εξαρτημάτων στον χώρο φιλοξενούμενου, που επιτρέ¬ 
πουν την αυτόνομη διαβίωσή του. 

• διασφάλιση τροφής με επί τόπου παρασκευή ή άλλο 
εναλλακτικό τρόπο (ΟΑΤΕΠΙΝΟ). 

• ιατρική στήριξη με περιοδική παρακολούθηση από 
γιατρούς ειδικοτήτων σχετικών με τις αναπηρίες των χρη¬ 
στών. 

• φροντίδα για την εισαγωγή σε κατάλληλο νοσηλευτι¬ 
κό ίδρυμα ή άλλες Υπηρεσίες όταν παρίσταται ανάγκη. 

• κοινωνική και ψυχολογική στήριξη μέσα από διάφορα 
προγράμματα που στοχεύουν στην ψυχική και κοινωνική 
αποκατάσταση των χρηστών. 

• διασύνδεση με το δίκτυο προγραμμάτων που αφο¬ 
ρούν την επαγγελματική και κοινωνική αποκατάσταση 
των Ατόμων με Ειδικές Ανάγκες. 

2. Για την λειτουργία κάθε Στέγης Αυτόνομης Διαβίω¬ 
σης είναι απαραίτητη η Άδεια Ίδρυσης και η Αδεια Λει¬ 
τουργίας. 

3. Η εποπτεία των Σ.Α.Δ. ως προς την πιστή εφαρμο\η 
των κειμένων διατάξεων για την ίδρυση και λειτουργία 
τους, ασκείται από τις αρμόδιες κατά τόπους Νομαρχια¬ 
κές Αυτοδιοικήσεις, οι οποίες οφείλουν να ελέγχουν α¬ 
νελλιπώς τις Στέγες και να ορίζουν σε κάθε μία από αυτές 
ένα Κοινωνικό Σύμβουλο σύμφωνα με την παρ. 4 του άρ¬ 
θρου 1 του Ν. 2345/95. 

ΑΡΘΡΟ 2 
Άδεια Ίδρυσης 

Α. Για την Ίδρυση Στέγης Αυτόνομης Διαβίωσης είναι α¬ 
ναγκαία η ύπαρξη κατά/^ηλου οικοπέδου ή κτιρίου με την 
ανάλογη έκταση οικοπέδου. 

1. Οι Στέγες Αυτόνομης Διαβίωσης μπορούν να ιδρύο¬ 
νται μέσα σε αστικές περιοχές, αλλά και σε περιοχές ε¬ 
κτός σχεδίων πόλεων, αρκεί να υπάρχει το κατάλληλο ο¬ 
δικό δίκτυο για την απρόσκοπτη προσέγγιση των τροχο¬ 
φόρων και να εξυπηρετείται η περιοχή με συγκοινωνία. 

2. Το γήπεδο της Στέγης Αυτόνομης Διαβίωσης θα πρέ¬ 
πει, να εκπληρώνει τους όρους χρήσης γης της ισχύου- 


σας πολεοδομικής νομοθεσίας όσον αφορά την χρήση 
κατοικίας, να απέχει 300 τουλάχιστον μέτρα από την πε¬ 
ρίμετρο εγκεκριμένης βιομηχανικής ζώνης, θορυβώδη 
εργαστήρια και εν γένει ανθυγιεινές και οχληρές εγκατα¬ 
στάσεις, όπως αυτές χαρακτηρίζονται από την κατά νόμο 
αρμόδια Επιτροπή, σύμφωνα με τις ισχύουσες υγειονομι¬ 
κές διατάξεις και να εξυπηρετείται από τα δίκτυα παρο¬ 
χής πόσιμου νερού, ηλεκτρικού ρεύματος και τηλεφώ¬ 
νου. 

Β. Η άδεια ίδρυσης χορηγείται από τη Διεύθυνση ή το 
Τμήμα Κοινωνικής Πρόνοιας της Νομαρχιακής Αυτοδιοί¬ 
κησης του τόπου εγκατάστασης της μονάδας, μετά την υ¬ 
ποβολή των παρακάτω δικαιολογητικών: 

1. Αίτηση του φυσικού ή νομικού προσώπου, που ανα¬ 
γράφει τα στοιχεία του (ήτα στοιχεία του κατά το νόμο υ¬ 
πευθύνου του νομικού προσώπου), την επωνυμία, την έ¬ 
δρα και την προτεινόμενη δυναμικότητα της στέγης. 

2. Πλήρες τοπογραφικό διάγραμμα και σειρά αρχιτε¬ 
κτονικών σχεδίων σύμφωνα με την εγκύκλιο 98 του ΥΠΕ- 
ΧΩΔΕ Απ.οικ. 82070/22.12.89 σύνταξης μελετών για την 
έκδοση οικοδομικής άδειας. 

3. Πιστοποιητικό ή βεβαίωση νομιμότητας υφισταμένου 
κτιρίου στην περίπτωση όπου γίνεται διαρρύθμιση ή επέ¬ 
κταση σε υπάρχον κτίριο. 

4. Τεχνική έκθεση του μηχανικού, σε δύο αντίγραφα, 
που εκτός των άλλων να περιλαμβάνει; 

• την περιγραφή της προσπελασιμότητας του οικοπέ¬ 
δου. 

• την κατάσταση των οδών προσπέλασης και το στάδιο 
προόδου εφαρμογής του εγκεκριμένου ρυμοτομικού 
σχεδίου. 

• τη δυνατότητα και την επάρκεια ύδρευσης, ηλεκτρο- 
δότησης, τηλεφωνικής σύνδεσης και αποχέτευσης. 

• πίνακα τελειωμάτων χώρων και ο τρόπος κατασκευής 
του κτιρίου γενικότερα. 

• τον αριθμό των ατόμων, που εξυπηρετείται η Στέγη 
Αυτόνομης Διαβίωσης καθώς και πλήρη περιγραφή όλων 
των τμημάτων της. 

5. Υπεύθυνη δήλωση του Ν. 1599/86 του υπεύθυνου, 
στο όνομα του οποίου θα εκδοθεί η άδεια, που θα δηλώ¬ 
νει ρητώς τη συμμόρφωσή του με τα αναγραφόμενα στο 
παρόν άρθρο παρ. Α εδάφιο 2. 

6. Πιστοποιητικό ποινικού μητρώου του προσώπου, στο 
όνομα του οποίου θα εκδοθεί η άδεια ίδρυσης, ότι αυτό 
δεν έχει καταδικασθεί αμετάκλητα σε οποιαδήποτε ποινή 
για κακούργημα ή για ένα από τα πλημμελήματα της κλο¬ 
πής, υπεξαιρέσεως, απάτης, εκβίασης, πλαστογράφη¬ 
σης, συκοφαντικής δυσφήμησης, παραχάραξης και πα¬ 
ράβασης των διατάξεων, περί ναρκωτικών ή για έγκλημα 
που αναφέρεται στα ήθη ή δεν έχει στερηθεί λόγω κατα¬ 
δίκης για οποιαδήποτε αξιόποινη πράξη των πολιτικών 
του δικαιωμάτων και για όσο χρονικό διάστημα διαρκεί η 
στέρηση αυτή. 

7. Όλα τα παραπάνω δικαιολογητικά υποβάλλονται στη 
Διεύθυνση ή Τμήμα Κοινωνικής Πρόνοιας της οικείας Νο¬ 
μαρχιακής Αυτοδιοίκησης (τα σχέδια υποβάλλονται σε 
δύο αντίγραφα). 

Η Διεύθυνση (ή το Τμήμα) Κοινωνικής Πρόνοιας εγκρί¬ 
νει ή απορρίπτει με αναλυτική αιτιολόγηση τα παραπάνω 
δικαιολογητικά. 

Μετά την έγκριση των σχεδίων από λειτουργική άποψη, 
υποβάλλεται στην αρμόδια Πολεοδομία (ή Πολεοδομικό 
Γραφείο) ο πλήρης φάκελος για έκδοση της Οικοδομικής 
Άδειας (μαζί με τα εγκεκριμένα από πλευράς λειτουργι¬ 
κότητας σχέδια). 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Για τα υπάρχοντα κτίρια, που έχουν νόμιμη οικοδομική 
άδεια, ακολουθείται η ίδια διαδικασία, αλλά εκδίδεται α¬ 
πό το αρμόδιο Γ ραφείο Πολεοδομίας, η οικοδομική άδεια 
νέας χρήσης σύμφωνα με τις διατάξεις του άρθρου 5 του 
ΓΟΚ Ν. 1577/85 όπως τροποποιήθηκε και συμπληρώθη¬ 
κε. 

Μετά την έκδοση οικοδομικής άδειας και την υποβολή 
της εγκεκριμένης πλήρους αρχιτεκτονικής μελέτης στη 
Διεύθυνση (ή το τμήμα) Κοινωνικής Πρόνοιας, χορηγείται 
η άδεια ίδρυσης. 

Γ. Οι στέγες Αυτόνομης Διαβίωσης υπάγονται στις δια¬ 
τάξεις: 

1. Του Κτιριοδομικού Κανονισμού στην κατηγορία χρή- 
σης «Υγεία και Κοινωνική Πρόνοια». 

2. Του κανονισμού Πυροπροστασίας νέων κτιρίων στην 
κατηγορία χρήσης Η. 

3. Στο σχεδιασμό και τη διαμόρφωση των χώρων της 
Στέγης Αυτόνομης Διαβίωσης, θα πρέπει να λαμβάνεται 
υπόψη ο «Κανονισμός άρσης αρχιτεκτονικών εμποδίων α- 
πότα κτίρια Υγείας και Πρόνοιας, για την διευκόλυνση της 
χρήσηςτους από ανάπηρους και άτομα μειωμένης κινητι¬ 
κότητας». 

4. Τις κατά περίπτωση (περιοχή) ισχύουσες διατάξεις 
για την εξασφάλιση των χώρων στάθμευσης αυτοκινή¬ 
των. 

ΑΡΘΡΟ 3 
Άδεια Λειτουργίας 

Όταν ολοκληρωθεί η κατασκευή και ο εξοπλισμός του 
κτιρίου και του περιβάλλοντα χώρου και χορηγηθεί η βε¬ 
βαίωση τη ς Π υ ροσβεστικής Υπηρεσίας, για τη ν άδεια λει¬ 
τουργίας της Στέγης Αυτόνομης Διαβίωσης υποβάλλο¬ 
νται στη Διεύθυνση Κοινωνικής Πρόνοιας (ήτοτμήμα)της 
περιοχής, τα παρακάτω δικαιολογητικά: 

1. Αίτηση του προσώπου (φυσικού ή νομικού), στο όνο¬ 
μα του οποίου θα εκδοθεί η άδεια. 

2. Δικαιολογητικά του ή των υπευθύνων ήτοι: 

α. Αντίγραφο της οικοδομικής άδειας θεωρημένο από 
το γραφείο πολεοδομίας για την αποπεράτωση της οικο¬ 
δομής και του περιβάλλοντα χώρου. 

β. Εσωτερικό κανονισμό λειτουργίας της Σ.Α.Δ. 

γ. Αντίγραφο της άδειας, ίδρυσης της Σ.Α.Δ. 

Εκδίδεται συνέχεια η άδεια λειτουργίας, με απόφαση 
του Νομάρχη, ύστερα από γνωμοδότηση της κατά νόμο 
αρμόδιας Επιτροπής, ότι η επιχείρηση συγκεντρώνει 
τους όρους και τις προϋποθέσεις της παρούσας απόφα¬ 
σης. 

Η παραπάνω απόφαση της οικείας Νομαρχιακής Αυτο¬ 
διοίκησης δημοσιεύεται στην Εφημερίδα της Κυβερνήσε- 
ως. 

5. Η αναθεώρηση της άδειας λειτουργίας είναι απαραί¬ 
τητη, όταν μεταβάλλεται ένα από τα παρακάτω στοιχεία 
της Σ.Α.Δ. 

• Το καθεστώς ιδιοκτησίας της Στέγης. 

• Η Δυναμικότητα. 

• Ο Εσωτερικός κανονισμός. 

• Οι Εγκαταστάσεις της Στέγης όπως: Διαρρυθμίσεις, 
προσθήκες τμημάτων κ.λπ. 

ΑΡΘΡΟ 4 

Προϋποθέσεις φιλοξενίας 

4.1.0 υποψήφιος φιλοξενούμενος οφείλει να υποβάλ¬ 
λει στη Σ.Α.Δ. τα ακόλουθα: 


α. Ιατρική βεβαίωση, στην οποία θα αναγράφεται ότι ο 
αϊτών τη φιλοξενία, δεν πάσχει από μολυσματική νόσο ή 
άλλο βαρύ νόσημα που να χρειάζεται ειδική καθημερινή 
νοσηλεία και φέρει σύνδρομο διανοητικής αναπηρίας, το 
οποίο δε φτάνει μέχρι διεγέρσεων. 

β. Έκθεση Κοινωνικής Έρευνας. (Δεν απαιτείται σε Στέ¬ 
γες κερδοσκοπικού Χαρακτήρα). 

γ. Ιστορικό υποψηφίου ως προς την αναπηρία του και το 
οικογενειακό περιβάλλον. 

4.2. Για κάθε φιλοξενούμενο τηρείται αρχείο, με όλα τα 
απαραίτητα στοιχεία τα οποία είναι απολύτως εμπιστευ- 
τικά. Μετάτο τέλος της παραμονής κάθε φιλοξενούμενου 
στη Σ.Α.Δ., διατηρούνται τα στοιχεία του αρχείου τουλά¬ 
χιστον για πέντε χρόνια. 

ΑΡΘΡΟ 5 
Δομή Σ.Α.Δ. 

1. Η Σ.Α.Δ. είναι, ευέλικτη μονάδα που αποτελείται από 
επί μέρους ενότητες. Κάθε ενότητα μεγίστης δυναμικό¬ 
τητας 36 ατόμων που αποτελείται από: 

α. Διαμερίσματα: Σαν διαμέρισμα ορίζεται το σύνολο 
των χώρων προσωπικής διαβίωσης των φιλοξενουμένων. 
Εξυπηρετεί 1-2η και 3 άτομα και καλύπτει την ανάγκη ύ¬ 
πνου, διημέρευσης, φαγητού, στοιχειώδους μαγειρέμα¬ 
τος και ατομικής υγιεινής. 

β. Μονάδες: 2-6 Διαμερίσματα (2-18 άτομα), με τους 
κοινόχρηστους χώρους (μαγειρείο, κοινό καθιστικό - τρα¬ 
πεζαρία, αποθήκη, πλυντήριο, φαρμακείο κ.λπ.) συγκρο¬ 
τούν μια μονάδα. 

γ. Η Ενότητα αποτελείται από 1-6 μονάδες με τους α¬ 
παραίτητους χώρους κεντρικής υποστήριξης (γραφεία 
διοίκησης, κεντρική αποθήκη κ.λπ.) συγκροτούν τη Στέγη 
Αυτονομίας Διαβίωσης. 

2. Όλοι οι χώροι της Μονάδας πλην τυχόν μηχανοστα¬ 
σίου, λεβητοστασίου και αποθήκης καυσίμων χωροθε- 
τούνται αποκλειστικά σε ένα κτίσμα και είναι μεταξύ τους 
συνεπίπεδοι επιτρεπόμενης της παρεμβολής μίας βαθμί¬ 
δας μέγιστου ύψους 2 εκ. και ενός κεκλιμένου επιπέδου μέ- 
γιστης κλίσης 5% και μέγιστου μήκους 9 μέτρων. 

Όλοι οι χώροι της Μονάδας επικοινωνούν μεταξύ τους με 
στεγασμένους διαδρόμους που επιτρέπουν ασφαλή διακί¬ 
νηση και είναι ίσης κατασκευαστικής ποιότητας με τους 
χώρους των Διαμερισμάτων. 

Η Στέγη Αυτόνομης Διαβίωσης μπορεί να συγκροτείται 
από Μονάδες που χωροθετούνται σε πλέον του ενός οικο¬ 
δομικού τετραγώνου ή σε κτίσμστατου ιδίου τετραγώνου, 
των οποίων τα οικόπεδα δεν είναι σε άμεση γειτνίαση. 

Σε κάθε περίπτωση θα πρέπει να εξασφαλίζεται η καλή 
λειτουργική επικοινωνία μεταξύ των μονάδων και των χώ¬ 
ρων κεντρικής υποστήριξης της ενότητας. 

3. Επιτρέπεται η ανάπτυξη πρόσθετων υποστηρικτικών ε¬ 
ξυπηρετήσεων και τμημάτων (υγείας, άθλησης, αναψυχής, 
φυσικής αποκατάστασης κ.λπ.) που απευθύνονται και 
στους φιλοξενούμενους της Στέγης, και αναπτύσσονται σε 
πρόσθετους χώρους. Όλοι οι τυχόν επιπλέον χώροι οφεί¬ 
λουν να τηρούν τους κανόνες ασφαλείας και προσπελασι- 
μότητας με τους κυρίους χώρους της Στέγης αλλά και τις 
εκάστοτε ισχύουσες ειδικές προδιαγραφές κατασκευής 
λειτουργίας και στελέχωσης για τα τμήματα αυτά. 

4. Είναι δυνατή η τροφοδοσία της Σ.Α.Δ. από εταιρεία πα- 

ρασκευής και διάθεσης ετοίμων γευμάτων. Η ιδιαιτερότη¬ 
τα αυτή θα πρέπει να αναφέρεται στον κανονισμό λεπουρ- 
γίαςτηςΣ.ΑΑ 

ΑΡΘΡΟ 6 

Κτιριολογικό πρόγραμμα - Μετρικά στοιχεία 

Όλοι οι οριζόμενοι χώροι αποσκοπούν στην άνετη, α¬ 
σφαλή και ήρεμη παραμονή των φιλοξενούμενων στο χώ¬ 
ρο της Στέγης. Τα μεγέθη των επιφανειών των χώρων εί¬ 
ναι τα ελάχιστα και επιτρέπεται οποιαδήποτε επιπλέον α¬ 
νάπτυξη των χώρων, πάντα με κριτήριο τη διευκόλυνση 
των φίλο ξενουμένων. 

Πίνακας 1. Κτιρολσγκό ηρόγραυμα υονόκλτνου Διου€θ<θυατος: 


α/α 

Χώρος 

Επΐφάν€Κ3 σ€ τ.ρ 

ΠαρατηρΛΟΡίς 




1 6κ3μ./ φίλοξνμ. 

Δ1 

ΥπνοδωυΡηο 

15. 


Δ2 

Προθάλαρος 

4 


Δ3 

Χώρος ΦσγτττοΟ-κουζίνος 

7 

περιέχει ηΡγκο κου¬ 
ζίνας (Ρ€ €λ0ΧΚ3ΤΟ 




εξοπλισρΡ ν€θοχύ- 
τη, παροχή ζεστού 
νερού, θερμσινόμε 
νο στοκείο γα 
μαγείρεμα, ψυγείο 
(ελάχιστου 
κυ3ιθυο015λίτρων). 
κρεμοστΡ ντουλΡπ 
ήρΡΦ». 

Δ4 

ΛουτρΡ->ν.Ο 

5 



Πίνακας 2. Κηρκ>λογικθ πρθγραυιΧ3 δ»κΑΝ/οο/τοικλινσυ Δ»αμ€ρ«μιστός: 


α/α 

Χώρος 

Επκράνεα σε τ.μ. 

ΠαρστΓίριΙσεκ: 

Δ5 

Υπνοδωμάτιο 

24 


Δ6 

Προθάλαμος 

5 


Δ7 

ΧώροςΦαγητοΟ-κουζίνας 

9 

περέχε» πάγκο κου¬ 
ζίνας (με ελάχιστο 
εξοπλιομό νεροχύ¬ 
τη. ηαοοχίή ζεστού 
νεοοΟ, θερμαινόμβ 
νο στοιχείο γκ3 
μαγείρεμά, ψυγείο 
(ελάχιστου 

κυΘιΟυοΟ 1 δλίτρων), 

κρεμαστό ντουλάπι 
η ράφι. 

Δ8 

Λουτρά-νν.Ο 

5 



Παρατηρήσεις: 

1. Όλοι οι χώροι μπορούν να είναι σε ενιαία διάταξη. Το 
Λουτρό - νν.Ο. επιβάλλεται να απομονώνεται από τους υ¬ 
πόλοιπους χώρους με ιδιαίτερη θύρα. 

2. Η δημιουργία του τρίκλινου διαμερίσματος γίνεται με 
τον συνδυασμό ενός μονόκλινου και ενός δίκλινου Δ5-Δ1 
υπνοδωμάτιου και των λοιπών χώρων Δ 6-7-8. 

3. Είναι δυνατή η δημιουργία δίκλινου διαμερίσματος με 
τον συνδυασμό δύο χωριστών μονόκλινων δωματίων και 
των λοιπών χώρων Δ 6-7-8. 

4. Σε όλους τους χώρους του διαμερίσμ(πος ανεξαρτή¬ 
τως εξωτερικών κλιματολογικών συνθηκών, πρέπει η ε¬ 
σωτερική θερμοκρασία να μπορεί να είναι στο επίπεδο 
των 25 βαθμών Κελσίου. 


Πίνακας 3. Κπρολογκό ηρς>γραμιμσ Μονόδος: 

α/α Χώςκχ; ΕτΊκρώνεκι σ€ τ.μ. Παρσπ)ρ^»ζ 


ΜΙ 

Διαυερίοματα (2-6} 


Οπως ως ανωτέρω 
ορίσθηκε. 

Μ2 

Παροοκευοσπ^Χ) Φαγητού-. 
Κουζίνα 

12 


Μ3 

Χώρος κοτντγ; δ<331ωοης' 
Γεύματος 

12 Γπΐη- 

και 4.5 τ.μ. / φίλοζνμ. 

Μ4 

Αποθήκη 

8 


Μ5 

Πλυνπ^ριο 

8 


Μό 

Φαρμακείο 


ερμάρβ. 1·μ .μήκους 

Μ7 

Λοιποί βοηθητικοί χώροι 



Μβ 

Υπαίθριος χώρος-εζώστης 

2 /φίλοζνμ. 

σε κάθε δκ 3 μερισμα 
είτε συνολι κά. 


Πίνακας 4 . Κτιρ»ολογ»κό προγραυμσ Στέγης Αατθνομ>πς Δκ3&1ωσης (1 Ενότητα): 


α/α 

Χώροι 

Επκράνεισ σε τ.μ. 

ΠαρστΓίρησεκ; 

11 

Μονάδες (1-6) 


Οπως ορίσθηκε 
ανωτέρω. 

12 

Γραφείο Δοίκησπς 

10 


Γ3 

Γ ρας>εΐο Προσωπικού 

15. 

και 1.5 τ.μ./ φίλοζνμ. 

Σ4 

Κεντρική Αποθήκη 

15 


15 

2 Κοινόχρηστα \ν.Ο. 

9.5 


Ιό 

Λοιποί Ροηθηπκοΐ χώροι 

Οπως προκύπτουν 



Παρατήρηση: 

Οι ανωτέρω χώροι υποστήριξης της ενότητας επαρ¬ 
κούν και για μια ακόμη ενότητα 18 κλινών. Στην περίπτω¬ 
ση της δεύτερης ενότητας μεγαλύτερου αριθμού κλινών 
οι χώροι αυτοί διπλασιάζονται. 

ΑΡΘΡΟ 7 

Ειδικές κατασκευαστικές διατάξεις 

• Ανελκυστήρας ατόμων με ειδικές ανάγκες 

Εφόσον αναπτύσσονται μονάδες Στέγης Αυτόνομης 
Διαβίωσης σε όροφο και η προσπέλαση των Διαμερισμά¬ 
των πραγματοποιείται μέσω ανελκυστήρα, επιπλέον από 
ότι ορίζεται από τις οδηγίες του γραφείου μελετών για ά¬ 
τομα με ειδικές ανάγκες του Υ.ΠΕ.ΧΩ.Δ.Ε. σε ότι αφορά 
τους ανελκυστήρες και με γνώμονα την παροχή πυρα¬ 
σφάλειας σε περίπτωση εκδήλωσης πυρκαγιάς επιπρό¬ 
σθετα ο/οι ανελκυστήρας/ες οφείλουν να τηρούν τις εξής 
απαιτήσεις: 

1. Καλή προστασία του μηχανοστασίου καθώς και του 
φρεατίου του ανελκυστήρα. Με τον όροπυροπροστασία- 
νοείται η μείωση, σε μηδενικό σχεδόν επίπεδο, του κινδύ¬ 
νου εκδήλωσης πυρκαγιάς στο μηχανοστάσιο του ανελ¬ 
κυστήρα και η ελαχιστοποίηση του κινδύνου εξάπλωσης 
του καπνού στα Χολ, προθαλάμους, φρεάτια ανελκυστή¬ 
ρων. 

2. Πυροπροστασία του μηχανοστασίου του ανελκυστή¬ 
ρα. 

Οι τοίχοι του μηχανοστασίου του ανελκυστήρα πρέπει 
να έχουν δείκτη πυραντίστασης τουλάχιστον 2 ωρών και 

να διέπονται από τις σχετικές προδιαγραφές και κανονι¬ 
σμούς. Τα ανοίγματα αερισμού θα είναι τοποθετημένα με 
τρόπο ώστε να επιτυγχάνεται κυκλοφορία του αέρα και 
καλή απαγωγή της θερμότητας του χώρου. Δεν πρέπει να 
είναι τοποθετημένα σε σημεία τα οποία μπορεί να επιτρέ¬ 
ψουν την εξάπλωση της φωτιάς που οφείλεται σε ένα 
τμήμα του κτιρίου κοντά στον χώρο των ανελκυστήρων. 
Στην αντίθετη περίπτωση, η τοποθέτηση πυράντοχου δια¬ 
φράγματος θα αποτρέπει την εξάπλωση της πυρκαγιάς 
μέσω των επικίνδυνων ανοιγμάτων. 

Στους διαφόρους ορόφους: 

Πλατύσκαλα των ανελκυστήρων που ανήκουν σε προ- 
θαλάμους οι οποίοι συνιστούν πυροδιαμέρισμα κτιρίου. 
Επιτρέπεται να επικρατεί υπερπίεση στους προθαλάμους 
των ανελκυστήρων υπό την προϋπόθεση ότι δεν θα απο¬ 
τελεί εμπόδιο στο άνοιγμα των θυρών των Χολ ή των προ- 
θαλάμων από τα άτομα με ειδικές ανάγκες. Στην αντίθεση 
περίπτωση, πρέπει να προβλεφθεί ένα σύστημα εξισορ- 
ρόπησης των πιέσεων ούτως ώστε να επιτραπεί ο εύκο¬ 
λος χειρισμός αυτών των θυρών. 

Αξιοπιστία λειτουργίας: 

Το σύνολο των εξαρτημάτων που αποτελούν τον ανελ¬ 
κυστήρα θα ανταποκρίνεται στις απαιτήσεις ασφαλείας 
και καλής λειτουργίας που προβλέπονται από τους ι- 
σχύοντες κανονισμούς. 

• Διαφυγή κινδύνου - ιδιαίτερες απαιτήσεις: 

α) Πρέπει να δίδεται η δυνατότητα στους χρήστες της 
Στέγης να διαφύγουν από το κτίριο με συνθήκες πλήρους 
ασφάλειας, και ενδεχομένως χωρίς βοήθεια σε περίπτω¬ 
ση εκδήλωσης πυρκαγιάς. 

β) Οι εξωτερικές θύρεςτων διαμερισμάτων των φιλοξε¬ 
νούμενων που είναι σε όροφο και είναι προσπελάσιμα μέ¬ 
σω ανελκυστήρα πρέπει να έχουν δείκτη πυραντίστασης 
δύο ωρών και να είναι αντίστοιχων κατάλληλων κατα¬ 
σκευαστικών προδιαγραφών. 

γ) Ορίζεται τουλάχιστον ένας ανελκυστήρας όπως πε- 
ριγράφεται στο παρόν άρθρο για κάθε δεκαοκτώ (18) φι¬ 
λοξενούμενους που στεγάζονται σε όροφο, και η διαφυ¬ 
γή τους, σε ισόγειο χώρο ή σε πεζοδρόμιο πραγματοποι¬ 
είται μέσω ανελκυστήρα. 

δ) Σε υπαίθριες διαμορφώσεις ή σε ήδη υπάρχουσες 
διαμορφώσεις βαθμίδων σε κήπους ή άλλους υπαίθριους 
χώρους συνιστάται με σκοπό την παροχή πρόσβασης, η 
τοποθέτηση ανελκυστήρων κλιμάκων (δΐαΐΓΐίίΙδ) ή άλλων 
μηχανικών μηχανισμών ανύψωσης - μετακίνησης. Οι μη¬ 
χανισμοί αυτοί οφείλουν να έχουν πιστοποιητικό καταλ¬ 
ληλότητας για μεταφορά προσώπων από την χώρα κατα¬ 
σκευής τους ή όποιων αντίστοιχων διεθνών οργανισμών 
προτύπων (π.χ. 130). 

• Εξωτερική προσπελασιμότητα. 

Η προσπέλαση από το οδόστρωμα στο πεζοδρόμιο, θα 
πρέπει να πραγματοποιείται με χαμήλωμα του ρείθρου, 
προτεινόμενου σε ορισμένες περιπτώσεις με κεκλιμένο ε¬ 
πίπεδο προς την είσοδο του κτιρίου. 

Προσπελάσιμοι οφείλουν να είναι και οι χώροι στάθ¬ 
μευσης. Από αυτούς ένας τουλάχιστον ειδικών προδια¬ 
γραφών για την χρήση του από τα ΑΜΕΑ θα είναι μόνιμα 
ελεύθερος για την επιβίβαση και αποβίβαση ΑΜΕΑ. 

Στην πρόσβαση από το επίπεδο του πεζοδρομίου προς 
τον χώρο της εισόδου, της Στέγης δεν πρέπει να υπάρχει 
σκαλοπάτι ή όποιο άλλο υψομετρικό εμπόδιο. Όπου είναι 
αναγκαία η κατασκευή κεκλιμένου επιπέδου αυτό πρέπει 
να έχει κλίση το πολύ 6%. 


Ισχύουν κατά τα λοιπά οι οδηγίες σχεδιασμού για την 
αυτόνομη διακίνηση και διαβίωση ατόμων με ειδικές ανά¬ 
γκες, του γραφείου μελετών για άτομα με ειδικές ανά¬ 
γκες, του Υπουργείου Περιβάλλοντος Χωροταξίας και 
Δημοσίων Έργων ειδικά σε ότι αφορά, 

~ κλίμακες ή σκάλες, 

- ράμπες ατόμων και αμαξιδίων 

- ανελκυστήρες - αναβατόρια. 

- Όλοι οι χώροι μιας Στέγης Αυτόνομης Διαβίωσης 
(πλην του χώρου αποθήκευσης καυσίμων, μηχανοστα¬ 
σίων, λεβητοστασίων, βοηθητικών υπογείων) πρέπει να 
είναι προσπελάσιμοι από χειριστές αναπηρικών αμαξι¬ 
δίων. Η προσπέλαση - κυκλοφορία πραγματοποιείται είτε 
από οριζόντια πρόσβαση, είτε μέσω κεκλιμένων επιπέ¬ 
δων, ή μέσω ανελκυστήρων όπως παραπάνω προδιαγρά- 
φθηκαν. 

- Πρόσβαση σε οποιοδήποτε χώρο της Σ.Α.Δ. (πληντου 
χώρου αποθήκευσης καυσίμων, μηχανοστασίων, λεβητο¬ 
στασίων, βοηθητικών υπογείων) η οποία γίνεται αποκλει¬ 
στικά μέσω κλίμακας δεν επιτρέπεται. 

ΑΡΘΡΟ 8 

Διάρθρωση υπηρεσιών - στελέχωση 

Οι υπηρεσίες της ενότητας Σ.Α.Δ. αποτελούν Διεύθυν¬ 
ση η οποία συγκροτείται από δύο τμήματα. 

α) Διοικητικές υπηρεσίες, τμήμα αρμόδιο για το χειρι¬ 
σμό κάθε θέματος που αναφέρεται στη γενική κατάσταση 
του προσωπικού στα οικονομικά καθώς και για το χειρι¬ 
σμό θεμάτων γραμματείας. 

β) Υπηρεσίες Στήριξης και Αποκατάστασης για την φρο¬ 
ντίδα των χρηστών, τμή μα αρμόδιο για τη ν ιατρική και κοι¬ 
νωνική στήριξή τους. Στα πλαίσια των υπηρεσιών υπο¬ 
στήριξης μπορεί επίσης να λειτουργήσει και η κινητή μο¬ 
νάδα της κατ’ οίκον φροντίδας. 

Η στελέχωση της Σ.Α.Δ. θα πρέπει να περιλαμβάνει τις 
ακόλουθες θέσεις: 

• Μία θέση διοικητικού υπεύθυνου, ο οποίος μπορεί να 
είναι και το πρόσωπο στο όνομα του οποίου εκδίδεται η ά¬ 
δεια. 

• Μία θέση του κλάδου ΤΕ Κοινωνικής Εργασίας. 

• Δύο θέσεις του κλάδου ΔΕ Νοσηλευτικής. 

• Μία θέση του κλάδου ΔΕ Οδηγών. 

• Μία θέση του κλάδου ΥΕ Οικιακών Βοηθών ανά έξι φι¬ 
λόξενου μένους. 

• Δύο θέσεις του κλάδου Επιμελητών Πρόνοιας. 

• Μία θέση του κλάδου Ιατρών (ωρομίσθιος). 

• Μία θέση του κλάδου ΠΕ Ψυχολόγων (ωρομίσθιος). 

• Μία θέση Μάγειρα (δεν απαιτείται όταν η τροφοδοσία 
γίνεται με ΟΑΤΕΒΙΝΘ). 

Το προσωπικό της Σ.Α.Δ. προσαυξάνεται με το επί πλέ¬ 
ον προσωπικό των ειδικών τμημάτων που πιθανόν να υ¬ 
πάρχουν αλλά και αυτό που είναι απαραίτητο για την κατ’ 
οίκον παροχή υπηρεσιών. 

Σε κάθε περίπτωση ο αριθμός και η ειδικότητα του προ¬ 
σωπικού αναφέρεται στον κανονισμό λειτουργίας της 
ΣΑΔ. 

ΑΡΘΡΟ 9 

Εποπτεία - Έναρξη Ισχύος 

Η εποπτεία των Σ.Α.Δ. ως προς την πιστή εφαρμογή των 

κειμένων διατάξεων για την (δρυ^ και λειτουργία τους, 
ασκείται από τις αρμόδιες κατά τόπους Νομαρχιακές Αυ¬ 
τοδιοικήσεις οι οποίες οφείλουν να ελέγχουν ανελλιπώς 
τις Μονάδες αυτές και να ορίζουν σε κάθε μία απ’ αυτές έ¬ 
να Κοινωνικό Σύμβουλο σύμφωνα με την παρ. 4 του άρ¬ 
θρου 1 του Ν. 2345/95. 

Η παρούσα απόφαση δεν προκαλεί επιβάρυνση στον 
Κρατικό Προϋπολογισμό. 


Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 1996 

ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΤΣΩΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


